Püspökkenyér - Gyümölcskenyér

20 szelethez 2db 30cmx9cmx4cm-es formában sütve
Hozzávalók:


80g mazsola


80g puha aszalt füge


80g aszalt sárgabarack


50g cukrozott citromhéj


50g cukrozott narancshéj


160g finomliszt


½ kávéskanál sütőpor


diónyi vaj v. margarin a formához


2 evőkanál liszt a formához


125g vaj v. margarin


150g porcukor


10g vaníliás cukor


4db tojás


2 evőkanál rum

A mázhoz:


100g bevonó csokoládé


2 ek olaj

1. A gyümölcsök előkészítése

· A mazsolát 1 órára langyos vízbe áztatjuk, majd alaposan lecsepegtetjük, leitatjuk.

· A fügét, sárgabarackot, a cukrozott citrom- és narancshéjat apróra-finomra vágjuk
· A mazsolát és a vágott gyümölcsöket összekeverjük az összes lisztből elvett 2ek liszttel és lazán összekeverjük.
2. Sütő előkészítése
· Kikenjük és belisztezzük a 2 őzgerinc formát. A fölösleges lisztet kiöntjük. A sütőt előmelegítjük 180 OC –ra.
3. A tészta

· A vajat a porcukorral és a vaníliás cukorral habosra keverjük. Egyenként bele dolgozzuk a tojásokat, apránként hozzáadjuk a lisztet és a sütőport, a rumot, a darabolt gyümölcsöt és gyengéden, de alaposan összekeverjük.
· Egyenlő arányban a formába rakjuk, megütögetjük.

· A sütőben középső magasságban 50 percig sütjük.

· A formában 10 percig pihentetjük, majd a rácsra borítva teljesen kihűtjük.

4. A máz

· Egy tálcát sütőpapírral letakarunk és a ráccsal együtt átemeljük rá a gyümölcskenyeret.

· A tördelt csokoládét meleg vízfürdőben felolvasztjuk, olajjal simára keverjük és a sütire csorgatjuk, hogy mindenütt bevonja, majd megszárítjuk.
Minél tovább áll, annál finomabb.
